# Kedves Kémiát Szerető Diákok!

Szeretnénk felhívni a figyelmeteket az idén immár kilencedik alkalommal megrendezésre kerülő Dürer Versenyre, azon belül is a Dürer Kémiaversenyre. A tavalyi évtől eltérően ezúttal 2 kategóriában várjuk a 3 fős csapataitok jelentkezését:

* **K kategória** (kémia, 9-12. osztály)
* **K+ kategória** (kémia, 9-12. osztály)

A K+ kategória létrehozásával szeretnénk elkülöníteni a kémiaversenyeken jártasabb, komolyabb rutinnal rendelkező diákokat (Irinyi döntő, OKTV döntő, nemzetközi versenyek résztvevőit). Hogy céljainkat elérjük, a K kategóriában megtiltjuk bizonyos eredmények birtokosainak indulását, A K+ kategória mindenki számára nyitott lesz, azonban a feladatok nehezebbek lesznek, sőt a döntőn a pénteki napon laboratóriumi gyakorlat váltja fel a hagyományos fordulót.

**Nevezési feltételek:**

A **K+ kategóriában** bárki indulhat. A csapatban legyen min. 1 lány és min. 1 fő, aki még nem fejezte be a 11. évfolyamot.

**A K kategóriában nem indulhat**, aki a 2014/15-ös tanévben vagy előtte:

* Szerepelt az IChO, a Mengyelejev Olimpia, az IJSO vagy az EUSO nemzetközi versenyen;
* 1-10. helyezést ért el a kémia OKTV-n I. vagy II. kategóriában;
* 1-3. helyezést ért el az Irinyi János Kémiaversenyen az I.A, I.B, II.A vagy II.B kategóriában.
* Tagja volt Dürer Kémiaversenyt nyerő csapatnak.

A **K kategória** csapataiban legyen min. 1 lány és min. 1 fő, aki még nem fejezte be a 10. évfolyamot.

**Első forduló:**

**Hogyan lehet jelentkezni?** Idén is kizárólag elektronikus úton lehet nevezni a [www.durerinfo.hu](http://www.durerinfo.hu) honlapon. Nevezési díj nincs.

**A** **jelentkezési határidő: 2015. október 19. 23:59**

**Az első forduló időpontja: 2015. november 6. 14:00-17:00.** Az ország valamennyi régiójában legalább egy helyszínt biztosítunk, bővebben a honlapunkon tájékozódhatnak.

**Döntő:**

A kategóriánként legjobb 4-12 csapat jut be a 2016. február 5-7. között a miskolci Földes Ferenc Gimnáziumban megrendezésre kerülő döntőbe. Az itt fellépő kérdések rendezése miatt nagyon fontos, hogy a regisztráció során olyan e-mail címet adjatok meg, melyet legalább 2-3 naponta olvastok!

**További információkért keressétek fel a** [**www.durerinfo.hu**](http://www.durerinfo.hu) **címen elérhető honlapunkat, vagy írjatok nekünk a** **kemia@durerinfo.hu** **címen.**

**Kérjük, továbbítsátok ezt a felhívást diáktársaitoknak, hogy minél többen vehessetek részt versenyünkön!**

Minden jelentkezőt szeretettel várunk!

Üdvözlettel:

a verseny szervezői